હોટલમાં ગોઠવાયેલી એક પાર્ટી દરમિયાન સત્યમને ઓળખતી એક ઓફિસરની પત્નીએ કહ્યું, “સાંનિધ્ય સાહેબ અને સત્યમ્‍ બંને વચ્ચે આભ જમીન ફેર છે. સાંનિધ્ય સાહેબ મળતાવડા, પરગજુ અને દરિયાદિલ છે, જ્યારે સત્યમ્‍ સાવ મુજી છે, એને આંગણે ચકલુંય ફરકતું નથી. એ ભલો અને એના મા-બાપ ભલા, મને લાગે છે, સરકારે ઓફિસર થવાની ‘કળા’ એને આવડતી જ નથી. તમારા એ બુદ્ધુભાઈને થોડીક ટ્રેઈનિંગ આપો. સાંનિધ્ય સાહેબ, તમે બંને ભેગા થાશો તો આખી દુનિયાને હચમચાવી શકશો, અને હા, રવિવારે અમારા પુત્ર સ્વીટુની ત્રીજી વર્ષગાંઠ છે, એના ‘મામા’ તરીકે પાર્ટીની સઘળી વ્યવસ્થા તમને સોંપું છું. લોકોને યાદ રહી જાય એવી ભવ્ય અને શાનદાર પાર્ટી ગોઠવાવી જોઈએ.”